บ่ยั่นให้กู้ทองแหยงบุคคล สั่งแกะข้อมูล
ธปท.ไม่หวั่นปล่อยกู้ทองคำขอเกาะติดสินเชื่อบุคคล
13 ก.ย. 2554

ธปท.ไม่หวั่นปล่อยกู้ทองคำขอเกาะติดสินเชื่อบุคคล
นายสรสิทธิ์ สุนทรเกศ ผู้ช่วยผู้ว่าการสายกำกับสถาบันการเงิน ธนาคารแห่งประเทศไทย (ธปท.) กล่าวว่า การขยายตัวของสินเชื่อทองคำในปัจจุบันยังถือว่าไม่น่าห่วง แม้จะมีแนวโน้มเติบโตสูง เพราะราคาทองคำปรับตัวสูงขึ้นอย่างต่อเนื่อง และธนาคารพาณิชย์ยังไม่นิยมปล่อยกู้สินเชื่อประเภทนี้มากนัก เนื่องจากยังขาดความรู้เชี่ยวชาญเฉพาะด้าน ยกเว้นธนาคารไทยเครดิตเพื่อรายย่อยที่มีความเชี่ยวชาญ และให้สินเชื่อด้วยการเอาทองคำเป็นหลักประกัน
“ถึงราคาทองคำจะผันผวนมาก ทำให้มีความเสี่ยงสูงที่จะหนี้เสียเพิ่ม แต่สินเชื่อที่ปล่อยกู้ทองคำซึ่งคล้ายการจำนำ เอาทองคำมาเป็นหลักประกัน และปล่อยกู้ในวงเงินต่ำ” นายสรสิทธิ์ กล่าว
นายสรสิทธิ์ กล่าวว่า แต่ ธปท.ยังต้องติดตามข้อมูลการให้สินเชื่อประเภทนี้อย่างต่อเนื่องว่า หนี้เสียหรือความเสี่ยงจะเป็นปัญหาหรือไม่ เพราะในความเป็นจริงผู้กู้อาจจะกู้ผ่านสินเชื่อส่วนบุคคลหรือใช้บัตรเครดิตมาซื้อทองคำก็ได้ ซึ่งถ้ามากไปก็อาจจะมีความเสี่ยงหนี้เสียก็ได้
นายนายไพบูลย์ กิตติศรีกังวาน ผู้ช่วยผู้ว่าการสายนโยบายการเงิน ธปท. กล่าวว่า จะมีการชะลอการปรับ ขึ้นอัตราดอกเบี้ยนโยบาย เพื่อลดผลกระทบต่อการขยายตัวทางเศรษฐกิจตามแนวคิดของรัฐบาลหรือไม่ อำนาจการตัดสินใจไม่ได้อยู่ที่ผู้ว่าการ ธปท. แต่อยู่ที่การพิจารณาของคณะกรรมการนโยบายการเงินที่จะตัดสินใจกันในวันที่ 19 ต.ค.นี้